 Ugu horayntii wasiirka arimaha dibada Somaliland oo ka hadlaayay waxyaabaha ay ka wada hadleen wasiirka Afrika u qaabilsan Ingiriiska, ayaa wuxuu yidhiWaxaanu halkan ugu mahadnaqaynaa wasiirka oo halkan ugu yimi madaxweynaha inuu la kulmo, waxaanu ka wada hadalnay cilaaqaadka labada dal,kaas oo ah mid taariikhi ah, waxaanu ka wad hadalnay arimaha horumarka, shirka maalgashiga ku lugta leh ee aanu ku qaban doono dalka Ingiriiska, waxaanu ka wada hadalnay sida dadka qurba joogta ah ee reer Somaliland ah ay dalkooda wax u tari lahaayeen,waxaanu ugu mahad naqnay wax tarka ayna siiyaan, waxaanu aad iyo aad ugu faraxsanahay inuu wasiirku ku dhawaaqay in cuna qabatayntii dhanka safarka ee aanu mudada dheer ka hadlaynay ee aanu waydiisanaynay inay naga qaadeen, gaar ahaan Hargeysa iyo Bebera, balan waxaanu ka qaadnay in aanu nabada xoojino. 